Slegs een wapen in Franse familiemoord gebruik | Nuus24
Slegs een wapen in Franse familiemoord gebruik
Familietwis moontlik rede vir Franse treurspel
Treurspel in Franse Alpe: Lyke uitgeken
Annecy – Slegs een wapen is gebruik in die skietery waarin vier mense verlede week in die Franse Alpe dood is, het ‘n bron na aan die ondersoek Maandag aan AFP gesê.Die uitlating volg ná die ontleding van 25 patroondoppies wat op die toneel gevind is, sowel as koeëls wat uit die slagoffers se lyke gehaal is.Saad al-Hilli, ‘n 50-jarige Brit wat in Irak gebore is, sy vrou, Iqbal, en haar ma is verlede Woensdag in die skietery in die Franse Alpe dood.‘n Fietsryer wat op die toneel aangekom het, is ook in die aanval dood.Die paartjie se twee dogters het die aanval oorleef.Een van die dogters, ‘n vierjarige, het agt uur lank onder haar ma se lyk gelê.Haar sewejarige sussie was in ‘n koma nadat sy in die skouer geskiet is en ‘n skedelbreuk opgedoen het. Sy het Sondag uit die koma ontwaak, maar kan nog nie ondervra word nie.– Volg Nuus24 op Twitter - AFP